**9.pielikums**

Valsts pētījumu programmas

“Covid-19 seku mazināšanai”

projektu pieteikumu konkursa nolikumam

\_\_\_\_\_.\_\_\_\_\_\_\_\_\_\_\_

**Līgums par valsts pētījumu programmas**

**“Covid-19 seku mazināšana” projekta īstenošanu**

Rīgā, 2020.gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Latvijas Zinātnes padome**, kuru pārstāv tās \_\_\_\_\_\_\_\_\_\_\_\_\_\_\_\_\_\_ (turpmāk – Padome), no vienas puses, un,

\_\_\_\_\_\_\_\_\_\_\_\_\_\_\_\_\_\_ [zinātniskā institūcija] (turpmāk – Projekta īstenotājs) no otras puses,

turpmāk abas puses kopā sauktas „Puses”,

*ievērojot* Ministru kabineta 2018.gada 4.septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi Nr. 560),

*atbilstoši* Ministru kabineta 2020.gada 20.maija rīkojumam Nr.278 “Par valsts pētījumu programmu "Covid-19 seku mazināšanai”” (turpmāk – MK rīkojums Nr.278),

*saskaņā* ar Valsts pētījumu programmas "Covid-19 seku mazināšanai” (turpmāk – Programma) īstenošanas un uzraudzības komisijas (turpmāk – Komisija) 2020.gada 1. jūnijā apstiprināto Valsts pētījumu programmas “Covid-19 seku mazināšanai” projektu pieteikumu atklātā konkursa nolikumu (turpmāk – Konkursa nolikums) un

*pamatojoties* uz \_\_\_.\_\_\_\_\_\_\_ Komisijas lēmumu par finansējuma piešķiršanu projekta īstenošanai, noslēdz sekojošu līgumu (turpmāk – Līgums):

**1. Līguma priekšmets**

Padome piešķir Projekta īstenotājam Līguma 2.1.punktā minēto finansējumu (turpmāk – Finansējums) un Projekta īstenotājs atbilstoši Latvijas Republikas normatīvo aktu prasībām īsteno projektu Nr. \_\_\_\_\_ „\_\_\_\_\_\_\_\_\_\_\_\_” (turpmāk – Projekts) saskaņā ar Projekta pieteikumu (1.pielikums), kas ir Līguma būtiska un neatņemama sastāvdaļa.

**2. Līguma izpildes un norēķinu kārtība**

2.1. Projekta īstenošanai laikā no 2020.gada \_\_\_. \_\_\_\_\_\_\_ līdz 20\_\_.gada \_\_\_. \_\_\_\_\_\_\_\_\_\_ piešķir Finansējumu \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) no valsts budžeta apakšprogrammas 02.00.00 “Līdzekļi neparedzētiem gadījumiem”.

2.2. Padome 10 kalendāro dienu laikā no Līguma abpusējas parakstīšanas dienas pārskaita Projekta īstenotājam Finansējumu kā avansa maksājumu 100 (simts) procentu apmērā.

2.3. Finansējumu no kārtējam gadam piešķirtajiem valsts budžeta līdzekļiem Padome ieskaita Projekta īstenotāja Valsts kases kontā, kas norādīts Līguma rekvizītu daļā.

2.4. Projekta īstenošanas laiku var pagarināt līdz trim mēnešiem, pamatojoties uz MK noteikumu Nr. 560 39.punktu un ievērojot MK rīkojuma Nr.278 9.punktu, bez papildu finansējuma piešķiršanas. Iesniegumu, kurā norāda pagarināšanas iemeslu, Projekta īstenotājs iesniedz Padomei ne vēlāk kā trīs mēnešus pirms Projekta īstenošanas beigām.

2.5. Projekta īstenotājs bez saskaņošanas ar Padomi, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot Finansējumu. Minētās izmaiņas norāda “FINANŠU PĀRSKATS par VALSTS PĒTĪJUMU PROGRAMMAS PROJEKTA īstenošanu” (2.pielikums) (turpmāk – Finanšu pārskats) un pievieno pamatojumu “Valsts pētījumu programmas projekta IZMAIŅAS LĪGUMSUMMAS KALKULĀCIJĀ (līdz 30%)” (3.pielikums), ņemot vērā Projekta pieteikuma A daļas “Vispārīgā informācija” 3.nodaļu “Projekta budžets”. Par izmaiņām zinātniskās grupas sastāvā līdz 20% (ieskaitot) Projekta īstenotājs ar elektroniskā pasta starpniecība informē Padomi.

2.6. Pirms veikt izmaiņas Projekta zinātniskās grupas sastāvā, kas ir lielākas par 20%, Projekta īstenotājs tās norāda “Valsts pētījumu programmas projekta IZMAIŅAS ZINĀTNISKAJĀ GRUPĀ pārsniedzot 20%)” (4.pielikums), ņemot vērā Projekta pieteikuma A daļas “Vispārīgā informācija” 2. nodaļu “Zinātniskā grupa”, un rakstiski iesniedz Padomei saskaņot.

2.7. Projekta īstenotājs informāciju par 2.6. punktā minētajām izmaiņām Projekta budžetā iesniedz Padomei ne vēlāk kā 1 (vienu) mēnesi pirms Finanšu pārskata iesniegšanas.

2.8. Projekta īstenotājs sedz jebkādus izdevumus, kas radušies Projekta īstenošanas gaitā un pārsniedz Finansējumu.

2.9. Finansējums ir izmantojams Projekta pieteikumā norādītā mērķa sasniegšanai un uzdevumu izpildei, atbilstoši MK noteikumu Nr. 560 14. punktā norādītajiem izmaksu veidiem.

2.10. Ja Projekta īstenotājs, pilnībā īstenojot Projekta mērķi un uzdevumus, nav izlietojis visu Finansējumu, Projekta īstenotājs neizlietoto Finansējuma daļu pārskaita atpakaļ Padomes Valsts kases kontā, kas norādīts Līguma rekvizītu daļā.

2.11. Padomei ir tiesības pieprasīt Projekta īstenotājam atmaksāt Finansējumu pilnā apmērā vai tā daļu Projekta īstenošanai saņemtos finanšu līdzekļus MK noteikumu Nr. 560 47.punktā, 53.2. un 59.2. apakšpunktā noteiktajos gadījumos, kā arī tad, ja Projektu izbeidz pirms tā īstenošanas pabeigšanas, pamatojoties uz Projekta īstenotāja lēmumu.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumam un Līgumam, izmantojot Nacionālo zinātniskās darbības informācijas sistēmu (turpmāk - Informācijas sistēma) iesniedz:

3.1.1.  Finanšu pārskatu - 2 (divu) nedēļu laikā pēc Projekta īstenošanas termiņa beigām. Finanšu pārskatu iesniedz un apstiprina Informācijas sistēmā;

3.1.2. Projekta noslēguma zinātnisko pārskatu (5.pielikums) par Projekta īstenošanu iesniedz 1 (vienu) mēnesi pirms Projekta īstenošanas noslēguma mēneša.

3.2. Iesniedzot Projekta noslēguma zinātnisko pārskatu, ja Projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz izdevēja apliecinājumu par publicēšanu.

3.3. Projekta īstenotājs iesniedz saturiskos pārskatus (6.pielikums) Informācijas sistēmā vienu reizi mēnesī (kopā sešus saturiskos pārskatus) vai divu nedēļu laikā pēc Programmas stratēģiskās vadības padomes vai Komisijas pieprasījuma. Pēc Komisijas vai Programmas stratēģiskās vadības padomes pieprasījuma Projekta īstenotājam attiecīgais saturiskais pārskats ir jāprezentē.

3.4. Ja attiecināms, Projekta īstenotājs atbilstoši Projekta pieteikumā plānotajam kā nodevumus iesniedz Komisijai papildu Projekta rezultātus, kas plānoti saskaņā ar Konkursa nolikuma 11. punktu.

3.5. Projekta īstenotāja un Padomes no Līguma izrietošās saistības ir pabeigtas dienā, kad Puses ir parakstījušas “Pieņemšanas un nodošanas aktu par valsts pētījumu programmu projektu īstenošanu” (7.pielikums).

**4. Pušu tiesības, pienākumi un atbildība**

4.1. Projekta īstenotājs un sadarbības partneris/-i (ja attiecināms) īsteno Projektu saskaņā ar Līgumu un ir atbildīgi par Finansējuma mērķtiecīgu un efektīvu izmantošanu Projekta mērķa sasniegšanai un uzdevumu izpildei.

4.2 Ja Projekta pieteikumā ir paredzēts sadarbības partneris/-i, Projekta īstenotājam ir pienākums vienlaicīgi ar Līguma noslēgšanu noslēgt sadarbības līgumu ar sadarbības partneri/-iem.

4.3. Projekta īstenotājs apņemas sniegt patiesu informāciju visā ar Projekta īstenošanu saistītajā dokumentācijā, tai skaitā Projekta noslēguma zinātniskajā pārskatā un Finanšu pārskatā sniegtās informācijas patiesumu un atbilstību Projekta īstenošanai.

4.4. Projekta īstenotājs Projekta īstenošanas laikā:

4.4.1. veic Projekta uzdevumu izpildi saskaņā ar Projekta pieteikumā, Konkursa nolikumā norādīto un saskaņā ar Latvijas Republikas normatīvajiem aktiem;

4.4.2. izmanto Finansējumu Projekta īstenošanas nodrošināšanai saskaņā ar Līguma 1. un 2.pielikumā norādīto un saskaņā ar Latvijas Republikas normatīvajiem aktiem;

4.4.3. ne vēlāk kā 10 (desmit) kalendāro dienu laikā, informē Padomi, rakstot uz elektroniskā pasta adresi, par jebkurām esošām vai nākotnē iespējamām izmaiņām Projekta īstenošanā, Finansējuma izmantošanā un Līguma izpildē;

4.4.4. pēc Padomes rakstiska pieprasījuma sniedz visu nepieciešamo informāciju par Projekta īstenošanas gaitu, Finansējuma izmantošanu un konkrētu darbu izpildi.

4.5. Projekta īstenotājs ar Finansējumu apmaksātajās publicēšanās un Projekta rezultātu izplatīšanas un publicitātes aktivitātēs (izņemot konferenču tēzes līdz vienai lapaspusei) nodrošina informāciju par Finansējuma avotu norādot attiecīgā Projekta numuru (papildus var izmantot logo un Projekta nosaukumu).

4.6. Projekta īstenotājs ir atbildīgs par Projekta materiāltehnisko un saimniecisko nodrošinājumu, Finansējuma izlietošanas uzskaiti, Projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

4.7. Projekta īstenotājs apņemas iesniegt un uzrādīt Padomei vai tās pilnvarotām personām, tai skaitā ekspertiem, revidentiem visu uz Projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Padome ir tiesīga jebkurā brīdī, par to informējot Projekta iesniedzēju, iepazīties ar Projekta īstenošanas gaitu un nosūtīt savas pilnvarotās personas uz Projekta īstenošanas vietām.

4.8. Projekta īstenotājs apņemas 3 (trīs) gadu periodā pēc Projekta īstenošanas pabeigšanas pēc Padomes pieprasījuma iesniegt Padomei informāciju par Projektā iegūto zināšanu un Projekta rezultātu un papildu projekta rezultātu izplatību un ietekmi.

4.9. Strīdi, kas rodas starp Pusēm Līguma izpildes gaitā, vispirms risina sarunu ceļā, protokolējot tās. Ja 10 (desmit) darbdienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

4.10. Projekta īstenotāja pienākums ir veikt projekta ietvaros iegūto datu apmaiņu un datu nodošanu ar Eiropas Savienības līmenī izveidotajām Covid-19 informācijas sistēmām un datu platformām, tai skaitā Eiropas Bioinformātikas institūta uzturēto Covid-19 informācijas platformu;

4.11. Projekta īstenotāja pienākums ir veikt projekta ietvaros iegūto datu apmaiņu un datu nodošanu ar Eiropas Savienības līmenī izveidotajām Covid-19 informācijas sistēmām un datu platformām, tai skaitā Eiropas Bioinformātikas institūta uzturēto Covid-19 informācijas platformu.

**5. Īpašuma tiesības**

5.1. Projekta īstenošanas procesā radītais intelektuālais īpašums, kas uzskaitīts Zinātniskās darbības likuma 39.1 pantā, ir Projekta īstenotāja un sadarbības partnera/-u (ja sadarbības līgumā nav noteikts citādi) īpašums, ievērojot, ka tas tiek uzturēts un izlietots atbilstoši MK noteikumu Nr. 560 2.2. apakšpunktam.

5.2. Projekta īstenotājs nodrošina iegūto projekta rezultātu pieejamību Informācijas sistēmā.

5.3. Projekta īstenotājs nodrošina, ka Projekta ietvaros attīstītā un integrētā programmatūra ir piemēroti tās tālākai attīstīšanai un publiskai pieejamībai pēc projekta noslēguma.

**6. Līguma darbības termiņš**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei.

6.2. Projekta īstenošanas ietvaros izmaksu attiecināmības periods sākas no Komisijas lēmuma pieņemšanas dienas.

**7. Citi noteikumi**

7.1. Līgums sastādīts uz \_\_\_ lapām ar 7 pielikumiem (1.pielikums “Projekta pieteikums”, 2.pielikums “Finanšu pārskats par valsts pētījumu programmas projekta īstenošanu”, 3.pielikums “Valsts pētījumu programmas projekta izmaiņas līgumsummas kalkulācijā”, 4.pielikums “Valsts pētījumu programmas projekta izmaiņas zinātniskajā grupā”, 5.pielikums “Projekta noslēguma zinātniskā pārskata veidlapa”, 6.pielikums “Saturiskais pārskats”, 7.pielikums “Pieņemšanas un nodošanas akts par valsts pētījumu programmas projekta īstenošanu”) un parakstīts 2 (divos) oriģināleksemplāros. Abiem eksemplāriem ir vienāds juridisks spēks.

7.2. Visi Līguma ielikumi ir Līguma būtiska un neatņemama sastāvdaļa.

7.3. Līguma grozījumi izdarāmi rakstveidā Pusēm savstarpēji vienojoties, ir spēkā no to abpusējas parakstīšanas dienas un ir Līguma neatņemamas sastāvdaļas.

7.4. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

7.5. Ja kāda no Pusēm nespēj pildīt Līgumā noteiktās saistības, tā nekavējoties paziņo par to otrai Pusei, un Puses savstarpēji vienojas par turpmāko rīcību.

**8. Padomes un Projekta īstenotāja rekvizīti**

8.1. Padomes adrese un rekvizīti:

**Latvijas Zinātnes padome**

Reģ. Nr. 90000737795

Adrese:, Zigfrīda Annas Meierovica bulvāris 14, Rīga, LV - 1050

Banka - VALSTS KASE

Konta Nr.

8.2. Projekta īstenotāja adrese un rekvizīti:

*[zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

|  |  |  |
| --- | --- | --- |
| PADOME  \_\_\_\_\_\_\_\_\_\_\_\_\_ |  | PRoJEKTA Īstenotājs  *(Zinātniskā institūcija)*  \_\_\_\_\_\_\_\_\_\_\_\_\_ |